“ Það hafa talsvert fleiri ferðamenn komið hingað í sumar en í fyrra , ” segir Ingi Hans Jónsson í Sögumiðstöðinni í Grundarfirði en þar er jafnframt upplýsingamiðstöð fyrir ferðamenn . Ingi Hans segir samsetningu ferðamanna svolítið öðruvísi en undanfarin ár . “ Hingað hefur komið meira af útlendingum en verið hefur . Mér sýnist að Íslendingarnir séu þó aðeins að taka við sér núna . ” Ingi Hans skráir fjölda þeirra sem koma í upplýsingamiðstöðina og telur að flestir ferðamenn , sem ekki bruni beint í gegn , komi við þar . Auk þess kemur mikill fjöldi með skemmtiferðarskipum til Grundarfjarðar í sumar en alls hafa 13 skip þar viðkomu þetta sumarið .